ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | Α. ΑΝΤΙΚΕΙΜΕΝΟ ΣΥΜΒΑΣΗΣΑντικείμενο της παρούσας σύμβασης είναι η συντήρηση και η αποκατάσταση πάσης φύσεως βλαβών όλων των υδραυλικών και αποχετευτικών εγκαταστάσεων του Νοσοκομείου, καθώς και των δικτύων απορροής ομβρίων και των υδραυλικών δικτύων-εξοπλισμών και εγκαταστάσεων κεντρικής θέρμανσης. Β. ΥΠΟΧΡΕΩΣΕΙΣ ΣΥΝΤΗΡΗΤΗΒ.1. ΓΕΝΙΚΑΟ συντηρητής δεν θα προσέρχεται υποχρεωτικά επί καθημερινής βάσεως στο Νοσοκομείο αλλά μόνο όταν πρόκειται να εκτελέσει προγραμματισμένες συντηρήσεις ή τον καλεί η υπηρεσία για αντιμετώπιση βλαβών ή συντήρηση όταν αυτή το κρίνει αναγκαίο. Β.2. ΠΡΟΛΗΠΤΙΚΗ ΣΥΝΤΗΡΗΣΗ, ΕΠΙΘΕΩΡΗΣΕΙΣ ΚΑΙ ΕΠΙΣΚΕΥΗ ΒΛΑΒΩΝΟ Συντηρητής είναι υποχρεωμένος να δηλώσει στον εκπρόσωπο του Νοσοκομείου την ακριβή διεύθυνση και τον αριθμό τηλεφώνου του γραφείου του, καθώς και το κινητό τηλέφωνό του και οποιοδήποτε άλλο τηλέφωνο, ώστε να είναι πάντα δυνατή η επικοινωνία μαζί του όλο το 24ωρο και για όλες τις ημέρες του έτους χωρίς καμία εξαίρεση (Σαββατοκύριακα-αργίες-εορτές κ.λπ.).Είναι υποχρεωμένος, χωρίς ιδιαίτερη αμοιβή, να προσέρχεται στο Νοσοκομείο μέσα σε δύο (2) ώρες - το αργότερο - από την πρώτη αναζήτησή του, όλες τις ημέρες του έτους, χωρίς καμία εξαίρεση, για αποκατάσταση κάθε έκτακτης βλάβης των υδραυλικών, αποχετευτικών και δικτύων ομβρίων και θέρμανσης για οποιονδήποτε λόγο, συμπεριλαμβανόμενης της απόφραξης τμημάτων του αποχετευτικού δικτύου με ειδικό τροχήλατο ή μη αντλητικό / αποφρακτικό μηχάνημα, κόφτη ή οποιονδήποτε άλλο ειδικό εξοπλισμό απαιτείται, αποκλειστικά με δική του δαπάνη. Επιπλέον, είναι υποχρεωμένος να ανοίγει, επιθεωρεί και αν χρειάζεται καθαρίζει τα φρεάτια του οριζόντιου αποχετευτικού δικτύου του Νοσοκομείου μία φορά κάθε τρεις (3) μήνες, δηλαδή ετησίως 4 φορές από : * + - φερτές ύλες (χαρτιά κ.λπ.)
		- προϊόντα τυχόν καθιζήσεων (φρεατίων και αγωγών)
		- λίπη (κυρίως στα μαγειρεία, χρησιμοποιώντας κατάλληλα διαλυτικά αν απαιτούνται )
		- ρίζες δένδρων
		- οτιδήποτε άλλο

 Ιδιαίτερα, όμως, για τα τμήματα του οριζόντιου αποχετευτικού δικτύου στο υπόγειο των τεσσάρων κτιρίων (Α’, Β’, Γ’ και Δ’) και στα Έκτακτα Εξωτερικά Ιατρεία του Νοσοκομείου, καθώς και για τα δίκτυα απορροής ομβρίων, ο έλεγχος αυτός θα γίνεται κάθε δεκαπέντε (15) ημέρες.  Πριν τον έλεγχο ή τον καθαρισμό του αποχετευτικού δικτύου θα προηγείται τουλάχιστον δυο ημέρες από τις εργασίες, ειδοποίηση από τον συντηρητή προς την αρμόδια επιτροπή με επίσημο έγγραφο. * Όποτε υπάρχει πρόβλημα δυσοσμίας, να στεγανοποιεί τα ευθυνόμενα φρεάτια με κατάλληλο γράσο
* Αν χρειασθεί, να αντικαθιστά τα πώματα των φρεατίων
* Να αντλεί, με κάθε μέσο, λύματα ή νερά, που τυχόν έχουν συγκεντρωθεί σε χώρους γειτονικούς του δικτύου (π.χ. σε φρεάτια ανελκυστήρων)
* Να επισκευάζει όλα τα σημεία διαρροής εντός των φρεατίων (τοιχώματα φρεατίων και σημεία σύνδεσης με αγωγούς)
* Να αποφράζει όλους τους νιπτήρες, τις ντουζιέρες, τους νεροχύτες και τα πατοσίφωνα όλων των χώρων του Νοσοκομείου
* Να ρυθμίζει, επισκευάζει ή αντικαθιστά κάθε υδραυλική μονάδα/εξοπλισμό, υδραυλικό εξάρτημα ή τμήμα σωλήνα οποιουδήποτε τύπου στο υδραυλικό, αποχετευτικό και το δίκτυο κεντρικής θέρμανσης, ώστε να αντιμετωπιστεί κάθε πιθανή βλάβη οπουδήποτε στο Νοσοκομείο, ακόμα και για όποιες νέες εγκαταστάσεις γίνουν κατά τη διάρκεια της σύμβασης και οι οποίες δεν καλύπτονται από εγγύηση
* Να εξαερώνει τα δίκτυα Κεντρικής Θέρμανσης όποτε γίνεται αντικατάσταση θερμαντικών σωμάτων, πριν την αρχή κάθε περιόδου θέρμανσης, αλλά και σε κάθε άλλη περίπτωση που αυτό είναι απαραίτητο.

 Σημειώνεται ότι ο Συντηρητής υποχρεούται να αναφέρει γραπτώς τυχόν προβλήματα που έχουν υποπέσει στην αντίληψή του σχετικά με τη λειτουργικότητα των δικτύων και την ανάγκη λήψης μέτρων επισκευής / αποκατάστασης.Σε περιπτώσεις εμφάνισης υδάτων ή λυμάτων από διαρροή, που για να εντοπισθεί απαιτούνται χωματουργικές εργασίες ή συναφείς οικοδομικές επεμβάσεις μεγάλης κλίμακας, θα γίνεται χωριστή χρέωση μέσω ανάθεσης των εργασιών με τη διαδικασία των εξωσυμβατικών αιτήσεων.Χωρίς ιδιαίτερη κλήση, θα προσκομίζει στην Τεχνική Υπηρεσία του Νοσοκομείου, το αργότερο εντός δύο εργάσιμων ημερών, ΔΕΛΤΙΟ ΕΡΓΑΣΙΑΣ για κάθε εργασία Προληπτικής Συντήρησης ή εργασία επισκευής βλαβών, και στο οποίο θα περιγράφει αναλυτικά την προληπτική συντήρηση που εκτέλεσε ή το είδος της επισκευής που πραγματοποίησε, καθώς και το αντίστοιχο τμήμα / χώρο και τον χρόνο που απαιτήθηκε. Οι ενδιαφερόμενοι με την κατάθεση της προσφοράς τους θα προσκομίσουν και σχέδιο του δελτίου εργασίας με αναγραφόμενες όλες τις πιθανώς τελεσθείσες εργασίες. Το ανωτέρω θα προσκομισθεί απαραίτητα επί ποινή αποκλεισμού. Σημειώνεται ότι τα τιμολόγια του ΣΥΝΤΗΡΗΤΗ δεν θα γίνονται δεκτά αν δεν έχουν προσκομισθεί έγκαιρα ΟΛΑ τα ως άνω περιγραφέντα ΔΕΛΤΙΑ ΕΡΓΑΣΙΑΣ. Σε περίπτωση που δεν αναβρίσκεται ο Συντηρητής ή αρνείται ή καθυστερεί να έλθει, το Νοσοκομείο δικαιούται να αναθέσει σε τρίτους την αποκατάσταση της βλάβης, παρακρατώντας τμήμα της αμοιβής του.Υλικά που απαιτούνται για την αντιμετώπιση επισκευών και βλαβών - εκτός συνήθων μικροϋλικών συντήρησης (στουπιά, γράσο κ.λπ.), θα χρεώνονται ιδιαίτερα, όπως αναφέρεται ακολούθως:Σε περιπτώσεις εργασιών αντιμετώπισης βλαβών μη-επείγοντος χαρακτήρα απαιτείται η προέγκριση της σχετικής επισκευής και το ύψος της δαπάνης από τον Εργοδότη. Εξαιρούνται οι επείγουσες εργασίες που γίνονται κατά τη διάρκεια μη-εργασίμων ημερών και ωρών. Σε αυτές τις περιπτώσεις αλλά και σε όλες τις περιπτώσεις που απαιτούνται υλικά, ως ανωτέρω, ο Συντηρητής ενημερώνει σχετικά την Τεχνική Υπηρεσία του Νοσοκομείου και εφ’ όσον του δοθεί προφορική έγκριση από το αρμόδιο στέλεχος αυτής, προχωράει στην επισκευή / αποκατάσταση, υποβάλλοντας το συντομότερο δυνατό αποδεικτικά στοιχεία για το τίμημα που απαιτεί ( τιμολόγια αγοράς εξαρτημάτων κ.λπ.). Σε περίπτωση διαφωνίας, το Νοσοκομείο δικαιούται να αποκαταστήσει τη βλάβη με οποιονδήποτε τρόπο κρίνει ως προσφορότερο.Για κάθε βλάβη ή ζημιά στις κτιριακές και λοιπές εγκαταστάσεις που προκληθεί από τον Συντηρητή ή το συνεργείο του, ευθύνεται αυτός απεριόριστα και είναι υποχρεωμένος για την αποκατάσταση αυτών εξ’ ολοκλήρου με δικές του δαπάνες.Β.3. ΥΠΟΧΡΕΩΣΕΙΣ ΤΟΥ ΣΥΝΤΗΡΗΤΗ ΣΧΕΤΙΚΑ ΜΕ ΤΟ ΠΡΟΣΩΠΙΚΟ ΠΟΥ ΧΡΗΣΙΜΟΠΟΙΕΙΤο προσωπικό που χρησιμοποιείται πρέπει να διαθέτει δικά του εργαλεία και εξοπλισμό, και να διαθέτει τα απαιτούμενα από την κείμενη νομοθεσία προσόντα και προϋποθέσεις. Απαγορεύεται η χρησιμοποίηση ακατάλληλων ατόμων ή της ανάθεσης του έργου σε τρίτους ως υπεργολαβία.Σε όλη τη διάρκεια που ισχύει η σύμβαση, το προσωπικό που χρησιμοποιείται από τον συντηρητή δεν θα έχει καμία σχέση ή υπηρεσιακή εξάρτηση από το Νοσοκομείο και ο Συντηρητής θα είναι αποκλειστικά ο εργολάβος (ανάδοχος).Επί ποινή αποκλεισμού με την υποβολή της προσφοράς θα κατατεθούν όλες τις απαιτούμενες άδειες και λοιπά δικαιολογητικά και αποδεικτικά προσόντων της εταιρείας και του προσωπικού που θα χρησιμοποιηθεί. Η εταιρεία θα πρέπει επί ποινή αποκλεισμού με την υποβολή της προσφοράς της να αποδεικνύει με νομιμοποιητικά έγγραφα ΕΡΓΑΝΗ για το μόνιμο προσωπικό και για τα μέλη της εταιρείας από το καταστατικό της εταιρείας. Τα ημερομίσθια, οι ασφαλιστικές εισφορές και λοιπές επιβαρύνσεις του προσωπικού συντήρησης και επίβλεψης επιβαρύνουν τον Συντηρητή. Επίσης όλα τα μέτρα προστασίας και ασφάλειας του προσωπικού του Συντηρητή, κατά την εκτέλεση των εργασιών, είναι αποκλειστική ευθύνη του Συντηρητή και ουδεμία απολύτως ευθύνη φέρει το Νοσοκομείο σε περίπτωση ατυχήματος ή άλλης βλάβης της υγείας του προσωπικού. Εκτός αυτού, για κάθε βλάβη στην υγεία που τυχόν προκληθεί στο προσωπικό, ασθενείς ή επισκέπτες του κτιρίου και η οποία οφείλεται σε αυθαίρετη ενέργεια του Συντηρητή ή ενέργεια αντίθετη με τους κανονισμούς ή την κοινή λογική, αποκλειστική ευθύνη έναντι του νόμου θα φέρει ο Συντηρητής. Ο Συντηρητής θα εκτελεί το έργο μόνο με προσωπικό που έχει όλα τα κατά τον νόμο προσόντα, Άδειες κ.λπ., προσλαμβανόμενο, επιτηρούμενο και ασφαλιζόμενο από εκείνον. Το προσωπικό θα έχει τις άδειες που απαιτούνται με προϋπηρεσία τουλάχιστον 3 ετών σε αντίστοιχες εργασίες. Η εταιρεία θα διαθέτει τουλάχιστον (2) δυο αδειούχους τεχνίτες υδραυλικούς, και τουλάχιστον 1 ΠΕ ή ΤΕ ΗΛΕΚΤΡΟΛΟΓΟ Ή ΜΗΧΑΝΟΛΟΓΟ ΜΗΧΑΝΙΚΟ επικεφαλής του έργου. Θα προσκομισθούν αποδεικτικά στοιχεία και θα κατατεθεί προς απόδειξη αυτού η κατάσταση επιθεώρησης εργασίας. Εάν απασχολείται υπάλληλος με συμφωνητικό, θα πρέπει να κατατεθεί αυτό επικυρωμένο από την αρμόδια Δ.Ο.Υ..Η εταιρεία πρέπει να έχει προϋπηρεσία τουλάχιστον (2) δυο ετών σε έργο συντήρησης με αντίστοιχο αντικείμενο ίσου ή μεγαλύτερου προϋπολογισμού. Ο Συντηρητής θα φέρει αποκλειστική ευθύνη για τυχόν ζημιές που θα προξενήσει το προσωπικό του σε εγκατάσταση του Ιδρύματος ή τυχόν ζημιές του προσωπικού του σε τρίτους. Β.4. ΠΟΙΝΙΚΕΣ ΡΗΤΡΕΣΣε περίπτωση που ο Συντηρητής δείξει ασυνέπεια αναφορικά με την υποχρέωσή του για προσέλευση εντός δύο ωρών από τη στιγμή της κλήσεως, θα μπορεί αυτό το γεγονός να αποτελέσει αιτία της λύσεως μονομερώς της σύμβασης από την πλευρά του Νοσοκομείου, καθώς επίσης και την πρόσληψη άλλου Συντηρητή στο Νοσοκομείο.Γενικά, για κάθε παράβαση του Συντηρητή επιβάλλονται οι κυρώσεις που προβλέπονται από τις ισχύουσες σχετικές διατάξεις. Tα πρόστιμα, οι καταλογισμοί και κάθε άλλη απαίτηση του Νοσοκομείου θα κρατούνται από το ποσό που έχει να πάρει ο προμηθευτής ή την εγγύησή του καλής εκτέλεσης της σύμβασης ή θα βεβαιώνεται σαν Δημόσιο έξοδο και θα εισπράττεται σύμφωνα με τις διατάξεις εισπράξεως Δημοσίων Εξόδων. | ΝΑΙ |   |   |
| 2 | Γ. ΙΣΧΥΣ - ΠΑΡΑΤΑΣΗ ΣΥΜΒΑΣΗΣΗ ισχύς της παρούσας είναι για 24 μήνες .Δ. ΕΙΔΙΚΗ ΣΗΜΕΙΩΣΗΟι προαναφερθείσες υποχρεώσεις είναι εξ’ ολοκλήρου αντικείμενο του Συντηρητή και η δαπάνη της σύμβασης είναι βασισμένη στην εκτέλεση όλων των προαναφερθεισών εργασιών προληπτικής συντήρησης και επισκευής όλων των βλαβών για τις οποίες θα ειδοποιηθεί ο Συντηρητής από το Νοσοκομείο, καθ’ όλο το 24ωρο, όλες τις ημέρες του χρόνου, και δεν πρέπει να υπάρξει κατά κανέναν τρόπο σύγχυση με την παρουσία ή μη του υδραυλικού-υπαλλήλου του Νοσοκομείου, ο οποίος εργάζεται την πρωινή βάρδια, τις καθημερινές, και ο οποίος για μεγάλα χρονικά διαστήματα ίσως απουσιάζει από το Νοσοκομείο, λόγω ειδικού καθεστώτος αδειών που δικαιούται.  Η εταιρεία πρέπει να έχει προϋπηρεσία τουλάχιστον δυο (2) ετών σε έργο συντήρησης με αντίστοιχο αντικείμενο, ίσου ή μεγαλύτερου προϋπολογισμού. Ο Συντηρητής θα φέρει αποκλειστική ευθύνη για τυχόν ζημιές που θα προξενήσει το προσωπικό του σε εγκατάσταση του Ιδρύματος ή τυχόν ζημιές του προσωπικού του σε τρίτους. Παράληψη έγκαιρης, αναλυτικής, έγγραφης αναφοράς (υπό μορφή εκθέσεως) σημαντικών προβλημάτων εκ μέρους του Συντηρητή προς την Τεχνική Υπηρεσία του Νοσοκομείου, που τυχόν διαπιστωθούν εκ των υστέρων και αποδοθούν σε ολιγωρία του Συντηρητή από οποιαδήποτε αρμόδια υπηρεσία ή φορέα, θα έχει ως συνέπεια να κηρυχθεί έκπτωτος ο Συντηρητής και να φέρει πλήρη ευθύνη έναντι του νόμου για τυχόν συνέπειες που θα προκληθούν. Οι ενδιαφερόμενοι θα καταθέσουν Υπεύθυνη Δήλωση ότι έχουν λάβει γνώση του χώρου και του αντικειμένου επί ποινή αποκλεισμού.Οι ενδιαφερόμενοι πρέπει να καταθέσουν έγγραφο όπου θα αποδεικνύεται ότι διαθέτουν σχετικό με το αντικείμενο του έργου, πιστοποιητικό ISO 9001:2015, επί ποινή αποκλεισμού.Εκτιμώμενο κόστος : 20.000,00€ πλέον Φ.Π.Α. | ΝΑΙ |  |  |
|  |  |  |  |  |

Τα αναγραφόμενα στον πίνακα συμμόρφωσης, στον οποίο περιγράφεται αναλυτικά το προσφερόμενο είδος με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

3. Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

4. Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |
| --- | --- | --- | --- | --- | --- | --- | --- |
| Α/Α | ΕΙΔΟΣ ΥΠΗΡΕΣΙΑΣ  | ΠΕΡΙΓΡΑΦΗ ΥΠΗΡΕΣΙΑΣ  | ΠΟΣΟΤΗΤΑ | ΤΙΜΗ ΧΩΡΙΣ ΦΠΑ | ΚΑΘΑΡΗ ΑΞΙΑ ΧΩΡΙΣ ΦΠΑ | ΦΠΑ | ΤΕΛΙΚΗ ΤΙΜΗ ΣΥΜΠΛ. ΦΠΑ |
|  |  |  |  |  |  |  |  |

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

****

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

|  |  |
| --- | --- |
| ΠΡΟΣ(1): | ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ» |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42), β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48), δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής, ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ). τηρεί το σύνολο της ελληνικής Εργατικής κι Ασφαλιστικής Νομοθεσίας αποδέχονται ανεπιφύλακτα τους όρους της παρούσας πρόσκλησης,η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης, τα στοιχεία που αναφέρονται στην προσφορά είναι αληθή και ακριβή, παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού, συμμετέχει με μόνο μία προσφορά στο πλαίσιο του παρόντος διαγωνισμού, τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.